CELEX: 62010CA0569
Language: da
Date: 2013-06-27 00:00:00
Title: Sag C-569/10: Domstolens dom (Fjerde Afdeling) af 27. juni 2013 — Europa-Kommissionen mod Republikken Polen (Traktatbrud — direktiv 94/22/EF — betingelser for tildeling og udnyttelse af tilladelser til prospektering, efterforskning og produktion af kulbrinter — adgang uden forskelsbehandling)

3.8.2013   
            
            
               DA
            
            
               Den Europæiske Unions Tidende
            
            
               C 225/3
            
         Domstolens dom (Fjerde Afdeling) af 27. juni 2013 — Europa-Kommissionen mod Republikken Polen
   (Sag C-569/10) (1)
   
   (Traktatbrud - direktiv 94/22/EF - betingelser for tildeling og udnyttelse af tilladelser til prospektering, efterforskning og produktion af kulbrinter - adgang uden forskelsbehandling)
   2013/C 225/04
   Processprog: polsk
   
      Parter
   
   
      Sagsøger: Europa-Kommissionen (ved K. Herrmann og M. Owsiany-Hornung, som befuldmægtigede)
   
      Sagsøgt: Republikken Polen (ved M. Szpunar, M. Drwięcki og B. Majczyna, som befuldmægtigede)
   
      Sagens genstand
   
   Traktatbrud — ukorrekt og/eller ufuldstændig gennemførelse af artikel 2, stk. 2, artikel 3, stk. 1, samt artikel 5, nr. 1) og 2), i Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter (EFT L 164, s. 3) — adgang til og udøvelse af disse aktiviteter uden forskelsbehandling
   
      Konklusion
   
   
               1)
            
            
               Republikken Polen har tilsidesat sine forpligtelser i henhold til artikel 2, stk. 2, og artikel 5, nr. 1) og 2), i Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter ved ikke at træffe passende foranstaltninger med henblik på at sikre, at adgangen til at udføre prospektering, efterforskning og produktion af kulbrinter kan ske uden nogen form for forskelsbehandling af de interesserede enheder, og at tilladelserne til disse aktiviteter udstedes efter en procedure, hvor alle interesserede enheder kan indgive en ansøgning på grundlag af kriterier, der er offentliggjort i Den Europæiske Unions Tidende, inden ansøgningsfristen begynder at løbe.
            
         
               2)
            
            
               I øvrigt frifindes Republikken Polen.
            
         
               3)
            
            
               Europa-Kommissionen og Republikken Polen bærer deres egne omkostninger.
            
         
      (1)  EUT C 46 af 12.2.2011.